Campionato do mundo de tríatlon

O **Campionato Mundial de Tríatlon** (dende 2009 **Series Mundiais de Tríatlon**) é a máxima competición internacional de tríatlon.

Está organizado dende 1989 pola Unión Internacional de Tríatlon. Ata a edición de 2008 celebrábase nunha soa proba, pero a partir de 2009 dispútase ao longo de varias carreiras, as Series Mundiais, distribuídas ao longo do ano.

## Historia 
En 1989, fundouse a Unión Internacional de Tríatlon (ITU) e ese mesmo ano, en agosto, celebrouse a primeira edición do Campionato Mundial en Aviñón. Para esa primeira competición estableceuse a distancia olímpica (máis tarde rebautizada a estándar) en 1.5&nbsp;km a nado, 40&nbsp;km de bicicleta e 10&nbsp;km de carreira a pé. As distancias foron escollidas usando as distancias xa presentes nas olimpíadas para cada disciplina individualmente. Máis de 800 atletas que representaban a 40 países competiron no primeiro Campionato do Mundo.

En 1991 decidiuse crear unha competición que constase de varias probas durante o ano, para o que se deu inicio á Copa do Mundo, coroándose deste xeito cada ano un campión mundial e un campión da Copa do Mundo. En 2009 a ITU reorganizou as súas competicións de máximo nivel, cambiou o nome do Campionato do Mundo polo de Series Mundiais e converteuno nunha competición cunha serie de carreiras ao longo do ano e arredor do mundo. Mentres, a Copa do Mundo foi relegada a unha competición de segundo nivel e reducíuselle o número de carreiras.

Para a edición de 2020, debido á pandemia por coronavirus, a ITU decidiu que o Campionato Mundial se disputase a unha soa proba, no Tríatlon de Hamburgo.

## Probas que se disputan 
Na actualidade tan só se disputan probas en categoría elite masculina e feminina (a partir de 18 anos) debido a que as series están conformadas por varias probas en todo o mundo. Non obstante, dende que o campionato do mundo se disputa con este formato, a Gran Final das series faise coincidir cos campionatos do mundo das categorías júnior e sub-23, ademais dos grupos de idade.

Nas Series Mundiais de Tríatlon, hai tres disciplinas diferentes:

* Estándar: 1,5&nbsp;km de natación, 40&nbsp;km de ciclismo e 10&nbsp;km a pé
* Sprint: 750 m de natación, 20&nbsp;km de ciclismo e 5&nbsp;km a pé
* Relevos mixtos: 4x (300m de natación, 7.5&nbsp;km de ciclismo e 1.5&nbsp;km a pé) onde cada atleta completa o ciclo natación-ciclismo-carreira antes de pasar o relevo ao seguinte atleta,  sendo a orde dos atletas sempre muller, home, muller, home.

[miniatura|O [ferrolán Javier Gómez Noya, gañador de cinco títulos, seguido polo británico Jonathan Brownlee, vencedor en 2012, na proba das Series Mundiais disputada en Lausana en 2011.]]
Os atletas son seleccionados pola Unión Internacional de Tríatlon (ITU) e as federacións nacionais en base aos seus resultados internacionais durante as tempadas anteriores.

## Sedes 
### Sedes dos Campionatos do Mundo (ata o 2009) 
### Sedes das Grandes Finais (dende o 2009) 
### Probas das series mundiais dende 2009 
As iniciais **GF** identifican o lugar da Gran Final.

## Edicións
### Categoría masculina 
### Categoría feminina 
## Palmarés total por países 
### Masculino 
### Feminino 
## Véxase tamén 
### Outros artigos 
* Copa do Mundo de Tríatlon
*Campionato do Mundo de Ironman

### Ligazóns externas 
* Web da Unión Internacional de Tríatlon

## Notas